

 **ΕΛΛΗΝΙΚΗ ΔΗΜΟΚΡΑΤΙΑ** Αριθ. πρωτ. :**4981**

 ----------------------------------------- Καλλιθέα : **6-6-2022**

 **ΥΠΟΥΡΓΕΙΟ ΠΑΙΔΕΙΑΣ**

 **ΚΑΙ ΘΡΗΣΚΕΥΜΑΤΩΝ**

-------------------------------------------------------------

 **ΙΔΡΥΜΑ**

 **ΣΙΒΙΤΑΝΙΔΕΙΟΣ ΔΗΜΟΣΙΑ ΣΧΟΛΗ**

 **TΕΧΝΩΝ ΚΑΙ ΕΠΑΓΓΕΛΜΑΤΩΝ**

-----------------------------------------------------------

**ΔΙΕΥΘΥΝΣΗ :** ΟΙΚΟΝΟΜΙΚΩΝ ΥΠΗΡΕΣΙΩΝ

**ΤΜΗΜΑ :** ΠΡΟΜΗΘΕΙΩΝ & ΔΙΑΧΕΙΡΙΣΗΣ ΥΛΙΚΟΥ

**ΤΗΛ**. **:** 210 4857615, 210 4857719

**ΠΛΗΡΟΦΟΡΙΕΣ:** Χριστίνα Καΐρη

**E-MAIL** : x.kairi@sivitanidios.edu.gr

**ΤΑΧ. Δ/ΝΣΗ :** ΘΕΣ/ΝΙΚΗΣ 151

 176 10 ΚΑΛΛΙΘΕΑ

|  |  |
| --- | --- |
| **ΘΕΜΑ :** | «Πρόσκληση εκδήλωσης ενδιαφέροντος για την προμήθεια φωτοαντιγραφικού χαρτιού Α4 (3.500 δεσμίδες) και Α3 (50 δεσμίδες) για την κάλυψη των ετήσιων αναγκών της Σιβιτανιδείου Σχολής»  |

 **Συνοπτικά στοιχεία:**

|  |  |
| --- | --- |
| **ΑΝΑΘΕΤΟΥΣΑ ΑΡΧΗ:**  | **ΣΙΒΙΤΑΝΙΔΕΙΟΣ ΔΗΜΟΣΙΑ ΣΧΟΛΗ ΤΕΧΝΩΝ ΚΑΙ ΕΠΑΓΓΕΛΜΑΤΩΝ**  |
| **ΤΙΤΛΟΣ:**  | Προμήθεια φωτοαντιγραφικού χαρτιού (Α4 και Α3) για τις ανάγκες της Σιβιτανιδείου Σχολής  |
| **ΤΟΠΟΣ:**  | Σιβιτανίδειος Δημόσια Σχολή Τεχνών και Επαγγελμάτων , Ταχ. δ/νση : Θεσσαλονίκης 151, 176 10 Καλλιθέα  |
| **ΕΙΔΟΣ ΔΙΑΔΙΚΑΣΙΑΣ:**  | Απευθείας ανάθεση, με κριτήριο ανάθεσης την πλέον συμφέρουσα από οικονομική άποψη προσφορά βάσει τιμής.  |
| **ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ:**  | Ο προϋπολογισμός ανέρχεται έως του ποσού **22.320€ (άνευ Φ.Π.Α ) και 27.676,80€ (συμπ/νου του Φ.Π.Α. 24%).**  |
| **ΧΡΗΜΑΤΟΔΟΤΗΣΗ**  | Θα βαρύνει το τακτικό προϋπολογισμό Οικονομικών ετών **2022 & 2023** ΚΑΕ: **1719Α**  |
| **ΚΩΔΙΚΟΣ CPV**  | CPV: **30197643-5: Φωτοαντιγραφικό χαρτί**  |
| **ΙΣΧΥΣ ΠΡΟΣΦΟΡΩΝ**  | **Εκατόν είκοσι (120) ημέρες** από την επομένη της ημερομηνίας διενέργειας της Πρόσκληση Εκδήλωσης Ενδιαφέροντος  |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ** **ΠΡΟΣΦΟΡΩΝ**  | **17 Ιουνίου 2022 και ώρα 15.00** στο Γραφείο Πρωτοκόλλου της Σιβιτανιδείου Σχολής, Θεσσαλονίκης 151, 176 10 Καλλιθέα. **Προσφορές που τυχόν υποβληθούν μετά την παραπάνω ημερομηνία και ώρα θα απορρίπτονται.**  |

‘Έχοντας υπόψη:

1. Τις διατάξεις περί Διοικήσεως της Σιβιτανιδείου Σχολής,
2. Τις διατάξεις του Ν. 4013/2011 (Φ.Ε.Κ. 204/15-09-2011, τ. Α΄) : «Σύσταση Ενιαίας Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων».
3. Τις διατάξεις του Ν. 4412/2016 (Φ.Ε.Κ. 147/8-08-2016, τ. Α΄) : «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ)», όπως τροποποιήθηκε και ισχύει.
4. Το με αριθ. πρωτ. 1212/25-02-2022 αίτημα της Διεύθυνσης Διοικητικού με το οποίο προσδιορίζεται η ετήσια ανάγκη προμήθειας χαρτιού σε 3.500 δεσμίδες τύπου Α4 και 50 δεσμίδες τύπου Α3.
5. Την υπ΄αριθ.75/04-05-2022, (ΑΔΑΜ 22REQ010555454)απόφαση της Εκτελεστικής Επιτροπής του Σιβιτανιδείου Ιδρύματος με την οποία εγκρίθηκαν: α) η συνολική αιτούμενη ποσότητα προμήθειας φωτοαντιγραφικού χαρτιού Α4 (3.500 δεσμίδες) και Α3 (50 δεσμίδες), β) οι συνημμένες τεχνικές προδιαγραφές και γ) δαπάνη ποσού 22.320€ (μη συμπεριλαμβανομένου Φ.Π.Α) και 27.676,80 € (συμπεριλαμβανομένου Φ.Π.Α), για την ετήσια κάλυψη των αναγκών του Σιβιτανιδείου Ιδρύματος.
6. Την με αριθ. πρωτ. 3574/18-05-2022, (ΑΔΑΜ 22REQ010602036) απόφαση ανάληψης υποχρέωσης της Διεύθυνσης Οικονομικών με α/α 245/2022 στο βιβλίο εγκρίσεων και εντολών πληρωμής,

# Ε Γ Κ Ρ Ι Ν Ε Τ Α Ι

Η Πρόσκληση Εκδήλωσης Ενδιαφέροντος σε οικονομικούς φορείς προκειμένου να καταθέσουν οικονομική προσφορά για την ανάδειξη αναδόχου για την **προμήθεια** φωτοαντιγραφικού χαρτιού Α4 (3.500 δεσμίδες) και Α3 (50 δεσμίδες) για την κάλυψη των ετήσιων αναγκών της Σιβιτανιδείου Σχολής, με κριτήριο ανάθεσης την πλέον συμφέρουσα από οικονομική άποψη προσφορά βάσει τιμής, σύμφωνα με τις τεχνικές προδιαγραφές οι οποίες αποτελούν αναπόσπαστο μέρος της παρούσας..

Η εκτιμώμενη αξία της σύμβασης ανέρχεται έως του ποσού **22.320,00 € (μη συμπεριλαμβανομένου Φ.Π.Α)** και **27.676,80 € (συμπεριλαμβανομένου Φ.Π.Α. 24%)** και θα βαρύνει το Τακτικό Προϋπολογισμό Οικονομικών ετών **2022 & 2023** ΚΑΕ: **1719Α**

**ΓΕΝΙΚΟΙ ΟΡΟΙ**

Πρόσκληση Εκδήλωσης Ενδιαφέροντος με σφραγισμένες προσφορές για την **«**Προμήθεια φωτοαντιγραφικού χαρτιού (Α4 και Α3) για τις ετήσιες ανάγκες της Σιβιτανιδείου Σχολής **»**. CPV: **30197643-5: Φωτοαντιγραφικό χαρτί**

Η αποσφράγιση και η αξιολόγηση των προσφορών θα γίνει από την αρμόδια Τριμελή Επιτροπή και οι συμμετέχοντες στη διαδικασία ανάθεσης θα ενημερωθούν για τα αποτελέσματα μέσω ηλεκτρονικού ταχυδρομείου.

Η παρούσα πρόσκληση θα αναρτηθεί τόσο στο **ΚΗΜΔΗΣ** όσο και στην **ιστοσελίδα της Σιβιτανιδείου Δημόσιας Σχολής Τεχνών και Επαγγελμάτων.**

**ΑΡΘΡΟ 1. ΔΙΚΑΙΩΜΑ ΣΥΜΜΕΤΟΧΗΣ**

1. Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων.

1. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν σε συγκεκριμένη νομική μορφή για την υποβολή της προσφοράς.
2. Η ένωση οικονομικών φορέων υποβάλλει κοινή προσφορά, επί ποινή αποκλεισμού, η οποία υπογράφεται υποχρεωτικά, είτε από όλους τους οικονομικούς φορείς που αποτελούν την ένωση, είτε από κοινό εκπρόσωπό τους, εξουσιοδοτημένο με συμβολαιογραφική πράξη.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της Αναθέτουσας Αρχής αλληλέγγυα και εις ολόκληρον. Σε περίπτωση ανάθεσης της σύμβασης στην ένωση, η ευθύνη αυτή εξακολουθεί μέχρι πλήρους εκτέλεσης της σύμβασης.

Κάθε διαγωνιζόμενος, φυσικό ή νομικό πρόσωπο, δεν μπορεί να μετέχει με περισσότερες από μία προσφορές, είτε αυτοτελώς είτε ως μέλος ένωσης, σύμπραξης ή κοινοπραξίας, είτε με οποιαδήποτε είδους συνεργασία. Παράβαση της υποχρέωσης αυτής επιφέρει την απόρριψη όλων ανεξαιρέτως των σχετικών προσφορών.

**ΑΡΘΡΟ 2. ΠΡΟΫΠΟΛΟΓΙΣΜΟΣ**

Η εκτιμώμενη αξία της σύμβασης ανέρχεται έως του ποσού έως του ποσού **22.320,00 € (μη συμπεριλαμβανομένου Φ.Π.Α)** και **27.676,80 € (συμπεριλαμβανομένου Φ.Π.Α)**.

**ΑΡΘΡΟ 3. ΟΡΙΖΟΝΤΙΑ ΡΗΤΡΑ**

Κατά την εκτέλεση της σύμβασης ο Ανάδοχος θα τηρεί τις υποχρεώσεις που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016.

**ΑΡΘΡΟ 4. ΚΡΙΤΗΡΙΟ ΑΝΑΘΕΣΗΣ**

Κριτήριο ανάθεσης η πλέον συμφέρουσα από οικονομικής άποψης προσφορά που καθορίζεται βάσει της τιμής.

**ΑΡΘΡΟ 5. ΚΑΤΑΡΤΙΣΗ ΥΠΟΒΟΛΗ ΠΡΟΣΦΟΡΩΝ**

Οι προσφορές θα κατατίθενται στο Γραφείο Πρωτοκόλλου της Σιβιτανιδείου Σχολής (ισόγειο κεντρικού κτιρίου) Θεσσαλονίκης 151, 176 10 Καλλιθέα, μέχρι ***17/06/2022, ημέρα Παρασκευή και ώρα 15.00.***

Προσφορές μπορούν επίσης να αποστέλλονται ταχυδρομικά με συστημένη επιστολή ή courier στην προαναφερθείσα διεύθυνση, επί αποδείξει, με την προϋπόθεση ότι αυτές περιέρχονται στην παραπάνω υπηρεσία μέχρι την καθορισμένη ημέρα και ώρα, με ευθύνη του ενδιαφερομένου. Για την εμπρόθεσμη υποβολή των προσφορών, λαμβάνεται υπόψη η ημερομηνία παράδοσης στη Σιβιτανίδειο Σχολή και όχι η ημερομηνία σφραγίδας του ταχυδρομείου ή παραλαβής του φακέλου από το courier. Προσφορές που υποβάλλονται ή περιέρχονται στην υπηρεσία εκπρόθεσμα, επιστρέφονται χωρίς να αποσφραγιστούν.

Οι προσφορές θα πρέπει να φέρουν ημερομηνία, υπογραφή και σφραγίδα του υποψηφίου, μέσα σε σφραγισμένο φάκελο, ο οποίος θα φέρει στην εξωτερική του όψη τις κάτωθι ενδείξεις:

**ΦΑΚΕΛΟΣ ΠΡΟΣΦΟΡΑΣ ΓΙΑ ΤΗΝ**

**Πρόσκληση Εκδήλωσης Ενδιαφέροντος με σφραγισμένες προσφορές για την**

**«**Προμήθεια φωτοαντιγραφικού χαρτιού (Α4 και Α3) για τις ανάγκες της Σιβιτανιδείου Σχολής, **CPV:** **30197643-5»**

**ΑΡΙΘΜΟΣ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ: \_\_\_\_\_\_\_\_\_\_\_\_/\_\_-\_\_-\_\_\_\_ ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΑΣ: *17/06/2022, ώρα 15.00***

**ΣΤΟΙΧΕΙΑ ΤΟΥ ΥΠΟΨΗΦΙΟΥ: (Επωνυμία, Διεύθυνση, αρ. τηλ., αρ. fax, e-mail)**

# AΡΘΡΟ 6. ΠΕΡΙΕΧΟΜΕΝΟ ΦΑΚΕΛΟΥ ΠΡΟΣΦΟΡΑΣ

Η γλώσσα και όλα τα έγγραφα που απαιτούνται για τη συμμετοχή στη Πρόσκληση Εκδήλωσης Ενδιαφέροντος θα συντάσσονται υποχρεωτικά στην ΕΛΛΗΝΙΚΗ ΓΛΩΣΣΑ, με εξαίρεση τους τεχνικούς όρους, που μπορούν να αναφέρονται στην αγγλική και πρέπει να μην φέρουν ξέσματα, σβησίματα, προσθήκες ή διορθώσεις. Εάν υπάρχει στην προσφορά οποιαδήποτε διόρθωση, πρέπει να είναι καθαρογραμμένη και μονογραμμένη από τον προσφέροντα. Η προσφορά απορρίπτεται, όταν υπάρχουν σε αυτήν διορθώσεις που την καθιστούν ασαφή, κατά την κρίση της Επιτροπής αξιολόγησης των προσφορών.

Ο φάκελος της προσφοράς των υποψηφίων αναδόχων θα περιέχει 2 ξεχωριστούς σφραγισμένους υποφακέλους, που θα πρέπει στην εξωτερική τους όψη να φέρουν τις ίδιες ενδείξεις που θα φέρει και ο εξωτερικός φάκελος:

1. Φάκελος Α, με την ένδειξη **«Δικαιολογητικά Συμμετοχής – Τεχνική Προσφορά»**
2. Φάκελος Β, με την ένδειξη **«Οικονομική Προσφορά»**

**Α.– Προϋποθέσεις Συμμετοχής (επί ποινή αποκλεισμού) / Β. Περιεχόμενο φακέλου Α**

**Α. Οι προϋποθέσεις συμμετοχής στο διαγωνισμό είναι οι εξής:**

**α)** Να μη υπάρχει σε βάρος του οικονομικού φορέα τελεσίδικη καταδικαστική απόφαση για έναν από τους

λόγους που προβλέπονται στην παρ. 1 του άρθρου 73 του Ν. 4412/2016.

**β)** Να μην έχει αθετήσει ο οικονομικός φορέας τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης, (τόσο της κύριας όσο και της επικουρικής ασφάλισης), σύμφωνα με τα ειδικότερα προβλεπόμενα στην παρ. 2 του άρθρου 73 του Ν.4412/2016. (Φορολογική – Ασφαλιστική Ενημερότητα)

Δεν αποκλείεται ο προσφέρων οικονομικός φορέας όταν εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

Επίσης, δεν αποκλείεται ο προσφέρων, όταν ο αποκλεισμός, σύμφωνα με την παρούσα περίπτωση, θα ήταν σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο οικονομικός φορέας ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 ν. 4412/2016, πριν από την εκπνοή της προθεσμίας της προθεσμίας υποβολής προσφοράς.

**Β. Περιεχόμενο φακέλου Α, «Δικαιολογητικά Συμμετοχής – Τεχνική Προσφορά».**

Η Τεχνική Προσφορά την οποία θα υποβάλει κάθε υποψήφιος Ανάδοχος, πρέπει να είναι σύμφωνη με τις τεχνικές προδιαγραφές οι οποίες αποτελούν αναπόσπαστο τμήμα της παρούσας.

Στον φάκελο Α εσωκλείονται :

**α) Υπεύθυνη δήλωση** της παρ. 4 του άρθρου 8 του Ν.1599/1986 (Α ́75), όπως εκάστοτε ισχύει, στην οποία οι συμμετέχοντες θα δηλώνουν τα εξής::

«1) Έλαβα γνώση και αποδέχομαι πλήρως και ανεπιφυλάκτως όλους τους όρους της διαδικασίας ανάθεσης της προμήθειας φωτοαντιγραφικού χαρτιού (Α4 και Α3) για τις ανάγκες της Σιβιτανιδείου Σχολής.

2) Δεν εμπίπτω σε κάποια από τις αναφερόμενες περιπτώσεις των παραγράφων 1, 2γ και 4 του άρθρου 73 του Ν.4412/2016.

3) Οι οργανισμοί κοινωνικής ασφάλισης στους οποίους οφείλω να καταβάλλω εισφορές για το απασχολούμενο από αυτόν προσωπικό, τόσο για κύρια όσο και για επικουρική ασφάλιση είναι…………………………………...

4) Είμαι εγγεγραμμένος στα μητρώα του οικείου Επιμελητηρίου/Επαγγελματικού Μητρώου

5) Αποδέχομαι ως χρόνο ισχύος της προσφοράς μου διάστημα τουλάχιστον **120 ημερολογιακών ημερών** από την επομένη της ημέρας-καταληκτικής ημερομηνίας υποβολής των προσφορών.»

Για την εν λόγω υπεύθυνη δήλωση δεν απαιτείται βεβαίωση του γνησίου της υπογραφής από αρμόδια διοικητική αρχή ή από ΚΕΠ.

**β) Πρότυπα διασφάλισης ποιότητας:**

**1)** πιστοποιητικό περιβαλλοντικής διαχείρισης σύμφωνα με το πρότυπο EMAS ή ISO 14001 ή ισοδύναμο του εργοστασίου κατασκευής του χαρτιού.

Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

**2)** πιστοποιητικό διαδικασιών σύνδεσης της πρώτης ύλης με το τελικό προϊόν (chain of custody) για τις πιστοποιημένες ως FSC ή PEFC ίνες ξύλου ή κάθε άλλο ισοδύναμο αποδεικτικό μέσο .

Εάν το ξύλο προέρχεται από χώρα η οποία έχει υπογράψει εθελοντική συμφωνία εταιρικής σχέσης (VPA) με την ΕΕ, ο προμηθευτής πρέπει να υποβάλει μαζί με την τεχνική του προσφορά την άδεια FLEGT ως απόδειξη της νομιμότητας.

3) Πιστοποιητικό διαχείρισης της ποιότητας ISO 9001:2015 ή ισοδύναμο.

**γ)** Πίνακας συμμόρφωσης με τις τεχνικές προδιαγραφές σύμφωνα με τα Παραρτήματα Ι και ΙΙ της παρούσας.

Η απάντηση πρέπει να είναι σε όλα ΝΑΙ

 **Γ. Περιεχόμενο φακέλου Β - Οικονομική Προσφορά**

Οι ενδιαφερόμενοι, υποβάλλουν την οικονομική προσφορά τους, σύμφωνα με το Υπόδειγμα ΙΙΙ της παρούσας, υπογεγραμμένο από τον συμμετέχοντα (ή τον νόμιμο εκπρόσωπο αυτού κ.λπ., κατά περίπτωση).

* Οι τιμές θα δίδονται μόνο σε ΕΥΡΩ (αριθμητικώς και ολογράφως αναφερόμενες).
* Η στρογγυλοποίηση θα γίνεται μέχρι και δεύτερο δεκαδικό ψηφίο.
* Προσφορά που δεν δίδει τιμή σε ευρώ ή δίδει τιμή σε συνάλλαγμα ή με ρήτρα συναλλάγματος θα απορρίπτεται ως απαράδεκτη.
* Εφόσον από την προσφορά δεν προκύπτει με σαφήνεια η προσφερόμενη τιμή, για το σύνολο των προσφερόμενων ειδών, η προσφορά θα απορρίπτεται ως απαράδεκτη.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της Προσφοράς.
* Προσφορές που θέτουν όρο αναπροσαρμογής της τιμής, απορρίπτονται ως απαράδεκτες.

Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων ειδών, οι δε οικονομικοί φορείς υποχρεούνται να παρέχουν αυτά.

 **ΑΡΘΡΟ 7. ΧΡΟΝΟΣ ΙΣΧΥΟΣ ΠΡΟΣΦΟΡΩΝ**

Η προσφορά ισχύει και δεσμεύει τον προσφέροντα για χρονικό διάστημα **εκατόν είκοσι (120) ημερών** από την επομένη της ημερομηνίας διενέργειας της διαδικασίας ανάθεσης της προμήθειας. Προσφορά που ορίζει χρόνο ισχύος μικρότερο του ανωτέρω αναφερόμενου, απορρίπτεται ως απαράδεκτη.

 Η ισχύς της προσφοράς δύναται να παρατείνεται εγγράφως, εφόσον τούτο ζητηθεί από την Αναθέτουσα Αρχή, πριν από τη λήξη της, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια.

**ΑΡΘΡΟ 8. ΚΑΤΑΚΥΡΩΣΗ – ΥΠΟΓΡΑΦΗ ΣΥΜΒΑΣΗΣ**

#### Μετά την αξιολόγηση η οποία θα γίνει σε ένα στάδιο, του συνόλου των κατατιθέμενων προσφορών από την αρμόδια Επιτροπή και μετά την κοινοποίηση της απόφασης ανάθεσης και πριν την υπογραφή της σχετικής σύμβασης ο ανάδοχος θα κληθεί να καταθέσει τα παρακάτω δικαιολογητικά:

**Α)** Πιστοποιητικό της αρμόδιας αρχής από το οποίο να προκύπτει ότι είναι **εγγεγραμμένος στα μητρώα του οικείου Επιμελητηρίου/Επαγγελματικού Μητρώου.**

**Β)** **i)** Πιστοποιητικά της αρμόδιας κατά περίπτωση αρχής και θα είναι σε ισχύ στον χρόνο υποβολής των, ότι είναι ενήμεροι ως προς τις φορολογικές τους υποχρεώσεις **(φορολογική ενημερότητα)** και

 **ii)** Πιστοποιητικά **(ασφαλιστική ενημερότητα**), όλων των οργανισμών ασφάλισης που δηλώνονται στην υπεύθυνη δήλωση) από τα οποία προκύπτει ότι ο προσφέρων είναι ενήμερος ως προς τις εισφορές κοινωνικής ασφάλισης (κύριας και επικουρικής).

**Γ)** **Αντίγραφο Ποινικού Μητρώου** νόμιμου εκπροσώπου το οποίο να έχει εκδοθεί το τελευταίο τρίμηνο. Η υποχρέωση αφορά ιδίως: α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, β) στις περιπτώσεις ανωνύμων εταιρειών (Α.Ε.) τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου, γ) στις περιπτώσεις των συνεταιρισμών, τα μέλη του Διοικητικού Συμβουλίου.

**Δ)** Νομιμοποιητικά **έγγραφα εκπροσώπησης** από τα οποία να προκύπτουν οι νόμιμοι εκπρόσωποι, οι οποίοι έχουν δικαίωμα να δεσμεύουν με την υπογραφή τους.

 Διευκρινίζεται ότι η Αναθέτουσα Αρχή διατηρεί το δικαίωμα να απαιτήσει την προσκόμιση όποιων δικαιολογητικών θεωρήσει απαραίτητα για την σωστή εκτέλεση της σύμβασης πριν ή και μετά τη σύναψή της.

**ΑΡΘΡΟ 9. ΧΡΟΝΟΣ ΙΣΧΥΟΣ ΣΥΜΒΑΣΗΣ – ΤΡΟΠΟΣ & ΧΡΟΝΟΣ ΠΑΡΑΔΟΣΗΣ ΕΙΔΩΝ**

Η διάρκεια της σύμβασης ορίζεται έως ένα έτος από την ημερομηνία υπογραφής του σχετικού συμφωνητικού με δυνατότητα παράτασης με αντίστοιχη απόφαση της Αναθέτουσας Αρχής, εφόσον δεν έχει εξαντληθεί η συνολική συμβατική ποσότητα των ειδών και μετά από τη συναίνεση του Αναδόχου.

Η τρόπος εκτέλεσης της προμήθειας ορίζεται τμηματικά ανάλογα με τις ανάγκες της Σιβιτανιδείου Σχολής και μετά από γραπτό αίτημα του τμήματος Διοικητικής Μέριμνας προς το τμήμα Προμηθειών και διαχείρισης υλικού, το οποίο θα διαβιβάζεται εγκαίρως στον Ανάδοχο. Τα είδη θα πρέπει *να παραδίδονται* από τον προμηθευτή *εντός τριών ημερών από την ειδοποίησή του,* στη Σιβιτανίδειο Σχολή, Θεσσαλονίκης 151, 176 10 Καλλιθέα, με έξοδα και ευθύνη του Αναδόχου.

 Μετά τον έλεγχο των παραδοτέων από την αρμόδια Επιτροπή ή αρμόδιο υπάλληλο του Ιδρύματος και εφόσον τα είδη πληρούν τους όρους της σύμβασης, τα είδη θα παραλαμβάνονται και θα συντάσσεται βεβαίωση παραλαβής της προμήθειας (οριστική ή με παρατηρήσεις-απόρριψης των ειδών) σύμφωνα με την παρ.3 του άρθρου 208 του Ν. 4412/16, όπως τροποποιήθηκε και ισχύει μέχρι σήμερα.

**ΑΡΘΡΟ 10. ΚΗΡΥΞΗ ΟΙΚΟΝΟΜΙΚΟΥ ΦΟΡΕΑ ΕΚΠΤΩΤΟΥ – ΚΥΡΩΣΕΙΣ**

Ο Ανάδοχος με την επιφύλαξη της συνδρομής λόγων ανωτέρας βίας κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, εάν δεν εκπληρώσει τις συμβατικές του υποχρεώσεις ή δεν συμμορφωθεί με τις γραπτές εντολές της αναθέτουσας αρχής, που είναι σύμφωνες με την σύμβαση ή τις κείμενες διατάξεις και εάν υπερβεί υπαίτια τη συνολική προθεσμία εκτέλεσης της σύμβασης, λαμβανομένων υπόψη τυχόν παρατάσεων.

**ΑΡΘΡΟ 11. ΤΡΟΠΟΣ ΠΛΗΡΩΜΗΣ**

Η πληρωμή του Αναδόχου θα γίνει τμηματικά σε ΕΥΡΩ (€)μετά την οριστική παραλαβή των εκάστοτε ειδών, με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνουν οι υπέρ τρίτων κρατήσεις, ως και κάθε άλλη δαπάνη, για την εκτέλεση της προμήθειας στον τόπο και με τον τρόπο που προβλέπεται στην παρούσα, σύμφωνα με την κείμενη νομοθεσία, μη συμπεριλαμβανομένου Φ.Π.Α. ο οποίος βαρύνει την Υπηρεσία.

Για την καταβολή του τιμήματος θα απαιτηθούν:

1. Πρωτόκολλο ή βεβαίωση Ποιοτικής και Ποσοτικής Παραλαβής των προσφερόμενων ειδών
2. Τιμολόγιο του Αναδόχου
3. Φορολογική και ασφαλιστική ενημερότητα εάν δεν ισχύουν οι ενημερότητες που κατέθεσε κατά τη σύναψη της σύμβασης.

**ΑΡΘΡΟ 12. ΕΠΙΛΥΣΗ ΔΙΑΦΟΡΩΝ**

Τη Σύμβαση διέπει το Ελληνικό δίκαιο. Ο Ανάδοχος και η Αναθέτουσα Αρχή θα καταβάλλουν κάθε δυνατή προσπάθεια για τη συναινετική και καλόπιστη διευθέτηση οποιασδήποτε διαφοράς, αμφισβήτησης ή απαίτησης που ενδέχεται να προκύψει κατά την ερμηνεία ή την εκτέλεση ή την εφαρμογή της Σύμβασης.

Κάθε διαδικαστική διαφορά που ήθελε προκύψει με τον ανάδοχο υπάγεται ανάγεται στην κατά τόπον αρμοδιότητα των καθ’ ύλη Δικαστηρίων της Αθήνας.

**ΑΡΘΡΟ 13. ΠΛΗΡΟΦΟΡΙΕΣ**

1. Τμήμα Διοικητικής Μέριμνας :2104857704

2. Τμήμα Προμηθειών & Διαχείρισης υλικού: 210 4857719, E-mail: x.kairi@sivitanidios.edu.gr

#### Η παρούσα θα αναρτηθεί στο **ΚΗΜΔΗΣ** και στην **κεντρική ιστοσελίδα της Σιβιτανιδείου Σχολής**.

**Ο ΓΕΝΙΚΟΣ ΔΙΕΥΘΥΝΤΗΣ**

 **ΤΟΥ ΙΔΡΥΜΑΤΟΣ**

**ΚΩΝΣΤΑΝΤΙΝΟΣ ΓΟΥΛΑΣ**

## *ΠΑΡΑΡΤΗΜΑ Ι*

**ΤΕΧΝΙΚΕΣ ΠΡΟΔΙΑΓΡΑΦΕΣ-ΠΙΝΑΚΑΣ ΣΥΜΜΟΡΦΩΣΗΣ ΓΙΑ ΦΩΤΟΑΝΤΙΓΡΑΦΙΚΟ ΧΑΡΤΙ Α3**

|  |  |  |  |
| --- | --- | --- | --- |
| **ΠΕΡΙΓΡΑΦΗ**  | **ΑΠΑΙΤΗΣΗ**  | **ΑΠΑΝΤΗΣΗ**  | **ΠΑΡΑΤΗΡΗΣΕΙΣ** |
| **Α. ΓΕΝΙΚΑ ΧΑΡΑΚΤΗΡΙΣΤΙΚΑ**  |   |   |   |
| Α1. Το φωτοαντιγραφικό χαρτί Α3 θα πρέπει να είναι κατάλληλο για όλους τους τύπους των φωτοαντιγραφικών μηχανημάτων και των εκτυπωτών (Laser και Inkjet).  | ΝΑΙ  |   |   |
| Α2. Το φωτοαντιγραφικό χαρτί Α3 θα πρέπει να είναι κατάλληλο για την απευθείας φωτοαντιγραφή του πρωτοτύπου και από τις δύο όψεις του. | ΝΑΙ |  |  |
| Α3. Το φωτοαντιγραφικό χαρτί Α3 δε θα πρέπει να επηρεάζεται από το μεγάλο διάστημα αποθήκευσης, κάτω από τις συνήθεις κλιματολογικές συνθήκες.  | ΝΑΙ |  |  |
| A4. Το φωτοαντιγραφικό χαρτί Α3 πρέπει να παράγεται σε εργοστάσια που διαθέτουν πιστοποιητικό περιβαλλοντικής διαχείρισης σύμφωνα με το πρότυπο EMAS ή ISO 14001 ή ισοδύναμο.  | ΝΑΙ  |   |   |
| Α5. Το φωτοαντιγραφικό χαρτί Α3 θα πρέπει να προέρχεται από παρθένες ίνες προερχόμενες από πηγές νόμιμης συγκομιδής. | ΝΑΙ |  |  |
| A6. Το φωτοαντιγραφικό χαρτί Α3 πρέπει να είναι τουλάχιστον χωρίς χλώριο στο αρχικό στάδιο (ECF- Elemental Chlorine Free).  | ΝΑΙ  |   |   |
| Α7. Το φωτοαντιγραφικό χαρτί Α3 θα πρέπει να παραδίδεται σε λευκά ορθογωνισμένα φύλλα διαστάσεων σύμφωνα με την παρ. Β.1. | ΝΑΙ |  |  |
| Α8. Στην τεχνική προσφορά πρέπει να δηλώνεται ο χρόνος παράδοσης σύμφωνα με τα οριζόμενα στη σχετική πρόσκληση (άρθρο 9). | ΝΑΙ |  |  |
| **Β. ΕΙΔΙΚΑ ΧΑΡΑΚΤΗΡΙΣΤΙΚΑ** |  |  |  |
| **ΠΕΡΙΓΡΑΦΗ** | **ΑΠΑΙΤΗΣΗ**  | **ΑΠΑΝΤΗΣΗ** | **ΠΑΡΑΤΗΡΗΣΕΙΣ** |
| Β1 Το φωτοαντιγραφικό χαρτί Α3 θα έχει διαστάσεις 29,7 cm x 42,0cm .  | ΝΑΙ |  |  |
| Β2. Περιεκτικότητα σε τέφρα : Μέγιστο 17 %. | ΝΑΙ |   |   |
| Β3. Περιεκτικότητα σε υγρασία : 3,5 % κ.β έως 5,5 % κ.β.  | ΝΑΙ  |   |   |
| Β4. Μάζα : 80 gr/m2 ± 4%.  | ΝΑΙ  |   |   |
| Β5. Πάχος : 100 ± 10 μm. | ΝΑΙ  |   |   |
| Β6. Επίπεδο Κοπής: μέγιστο αποδεκτό επίπεδο 3 για κάθε ακμή.  | ΝΑΙ  |   |   |
| Β7. Αντοχή στο χνούδιασμα (ΙSO 3783) για το ηλεκτρικό μοντέλο: CD ≥ 1,2 m/s  | ΝΑΙ  |   |   |
| Β8. Αδιαφάνεια: Μεγαλύτερη από 85%.  | ΝΑΙ  |   |   |
| Β9. Λευκότητα: Μεγαλύτερη από 85% (ΑSΤΜ Ε 313) ή CIE Whiteness μεγαλύτερη από 140 Whiteness Units ή μεγαλύτερη από 120 Whiteness Units.  | ΝΑΙ  |   |   |
| Β10. Λαμπρότητα: Μεγαλύτερη από 90% (ISO 2470-1) ή μεγαλύτερη από 95%  | ΝΑΙ  |   |   |
| Β11. Επιφανειακή τραχύτητα κατά Bendtsen : 130 - 330 ml/min.  | ΝΑΙ  |   |   |
| Β12. Αντοχή στον εφελκυσμό: CD ≥ 3,8 kN/m.  | ΝΑΙ  |   |   |
| Β13. Κατεύθυνση ινών: Παράλληλη προς τη μικρότερη διάσταση.  | ΝΑΙ  |   |   |
| **Γ. ΣΥΣΚΕΥΑΣΙΑ** |  |  |  |
| **ΠΕΡΙΓΡΑΦΗ** | **ΑΠΑΙΤΗΣΗ**  | **ΑΠΑΝΤΗΣΗ** | **ΠΑΡΑΤΗΡΗΣΕΙΣ**  |
| Γ1. Το φωτοαντιγραφικό χαρτί πρέπει να είναι συσκευασμένο σε δεσμίδες των 500 φύλλων ακριβώς, οι οποίες δεν πρέπει να περιέχουν σκισμένα, τσαλακωμένα ή ελαττωματικά φύλλα (φύλλα άλλων διαστάσεων ή άλλης κατηγορίας χαρτιού). Ο ανάδοχος αναλαμβάνει την υποχρέωση να αντικαταστήσει τις δεσμίδες που θα βρεθούν με ελαττωματική κατασκευή κατά την παραλαβή ή στο στάδιο της χρησιμοποίησης. | ΝΑΙ |  |  |
| Γ2. Οι δεσμίδες πρέπει να είναι περιτυλιγμένες με αδιάβροχο υλικό (πλαστικοποιημένο ή κερωμένο χαρτί, εξωτερικά ή εσωτερικά), για την προφύλαξη του φωτοαντιγραφικού χαρτιού από την υγρασία του περιβάλλοντος και συσκευασμένες σε χαρτοκιβώτιο, το οποίο θα περιέχει πέντε (5) από αυτές.  | **ΝΑΙ** |  |  |
| **Δ. ΕΠΙΣΗΜΑΝΣΕΙΣ** |  |  |  |
| **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΤΗΡΗΣΕΙΣ**  |
| Δ1.Στο περιτύλιγμα κάθε δεσμίδας πρέπει να αναγράφονται κατά τρόπο ευκρινή και ανεξίτηλο :* Η επωνυμία του προϊόντος.
* Οι διαστάσεις των φύλλων (Α3).
* Ο αριθμός των φύλλων.
* Η μάζα (g/m2).
* Το λογότυπο FSC ή PEFC όταν το προϊόν το διαθέτει.
 | **ΝΑΙ** |  |  |
| Δ2. Στο χαρτοκιβώτιο πρέπει να αναγράφονται οι ακόλουθες ενδείξεις: * Η επωνυμία του προϊόντος.
* Το είδος και οι διαστάσεις του χαρτιού (για παράδειγμα: Α3 29,7 cm x 42,0cm).
* Ο αριθμός των δεσμίδων ή των συνολικών φύλλων που περιέχει.
 | **ΝΑΙ** |  |  |
| **Ε. ΔΙΕΝΕΡΓΟΥΜΕΝΟΙ ΕΛΕΓΧΟΙ**  |   |   |   |
| **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΤΗΡΗΣΕΙΣ**  |
| Ε1. **Μακροσκοπικός Έλεγχος:** Η Επιτροπή Παραλαβής ελέγχει σε τυχαία και αντιπροσωπευτικά δείγματα, σε ποσοστό 2% της παραδοθείσας ποσότητας (στην πλησιέστερη ακέραια μονάδα και όχι λιγότερο από δύο δεσμίδες), την εξακρίβωση της συμφωνίας του παραδοθέντος χαρτιού με τις απαιτήσεις των παραγράφων Α7, Γ1, Γ2, Δ1 και Δ2. | ΝΑΙ |  |  |
| Ε2. **Πρακτική δοκιμασία:** Η Επιτροπή Παραλαβής στα δείγματα του Μακροσκοπικού Ελέγχου (παρ. Ε1) και σε αριθμό φύλλων που καθορίζει η ίδια διενεργεί πρακτική δοκιμασία σε φωτοαντιγραφικά και εκτυπωτικά μηχανήματα του φορέα, για να διαπιστωθεί η αποδοτικότητα και η λειτουργικότητα του χαρτιού για φωτοαντιγραφή και εκτύπωση. | ΝΑΙ |  |  |
| Ε3. **Εργαστηριακός Έλεγχος**: Η Επιτροπή Παραλαβής λαμβάνει δείγματα και αντιδείγματα του παραδοθέντος χαρτιού και αποστέλλει τα δείγματα για εργαστηριακό έλεγχο σε διαπιστευμένο εργαστήριο του φορέα ή του Γενικού Χημείου του Κράτους (Γ.Χ.Κ.) ή οποιουδήποτε άλλου εργαστηρίου του δημοσίου τομέα, όπως αυτός οριοθετείται από τις εκάστοτε ισχύουσες διατάξεις. Εάν δεν μπορούν να εφαρμοστούν τα ανωτέρω, οι εργαστηριακοί έλεγχοι διενεργούνται από διαπιστευμένα εργαστήρια του ιδιωτικού τομέα. Η ποσότητα του δείγματος θα καθορίζεται μετά από επικοινωνία με το διαπιστευμένο εργαστήριο που θα διενεργήσει τους ελέγχους. Ο εργαστηριακός έλεγχος έχει σκοπό την εξακρίβωση της συμφωνίας ή μη των ιδιοτήτων του χαρτιού που εξετάζονται εργαστηριακά με τις παρ. Β.1 έως Β.13. Τα αντιδείγματα φυλάσσονται από την Επιτροπή Παραλαβής για το ενδεχόμενο κατ’ έφεσην εξέτασης. Το κόστος των εργαστηριακών εξετάσεων και τα δείγματα που λαμβάνονται βαρύνουν τον προμηθευτή, ο οποίος υποχρεούται σε άμεση αντικατάσταση των δειγμάτων, ώστε σε κάθε περίπτωση να παραδίδεται η αρχικώς συμφωνηθείσα ποσότητα. | ΝΑΙ |  |  |
| **ΣΤ. ΥΠΟΧΡΕΩΣΕΙΣ ΠΡΟΜΗΘΕΥΤΩΝ** |  |  |  |
| **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΤΗΡΗΣΕΙΣ** |
| ΣΤ1. Ο προμηθευτής είναι υποχρεωμένος μαζί με την τεχνική του προσφορά να υποβάλει φύλλο συμμόρφωσης, όπου θα απαντώνται υποχρεωτικά όλες οι παράγραφοι και οι όροι των τεχνικών προδιαγραφών με αντίστοιχες παραπομπές. | **ΝΑΙ** |  |  |
| ΣΤ2. Ο προμηθευτής είναι υποχρεωμένος μαζί με την τεχνική του προσφορά να υποβάλει υπεύθυνη δήλωση, στην οποία να δηλώνει τους κατασκευαστές, τα εργοστάσια κατασκευής του χαρτιού και τον τόπο εγκατάστασής τους. | **ΝΑΙ** |  |  |
| ΣΤ3. Ο προμηθευτής είναι υποχρεωμένος μαζί με την τεχνική του προσφορά να υποβάλει πιστοποιητικό περιβαλλοντικής διαχείρισης σύμφωνα με το πρότυπο EMAS ή ISO 14001 ή ισοδύναμο του εργοστασίου κατασκευής του χαρτιού. Τα παραπάνω αποτελούν συμμόρφωση με την απαίτηση Α.4.  | **ΝΑΙ** |  |  |
| ΣΤ4. Για την συμμόρφωση με την απαίτηση Α.5. ο προμηθευτής είναι υποχρεωμένος μαζί με την τεχνική του προσφορά να υποβάλει το πιστοποιητικό διαδικασιών σύνδεσης της πρώτης ύλης με το τελικό προϊόν (chain of custody) για τις πιστοποιημένες ως FSC ή PEFC ίνες ξύλου ή κάθε άλλο ισοδύναμο αποδεικτικό μέσο . Εάν το ξύλο προέρχεται από χώρα η οποία έχει υπογράψει εθελοντική συμφωνία εταιρικής σχέσης (VPA) με την ΕΕ, ο προμηθευτής πρέπει να υποβάλει μαζί με την τεχνική του προσφορά την άδεια FLEGT ως απόδειξη της νομιμότητας. | **ΝΑΙ** |  |  |
| ΣΤ5. Για την συμμόρφωση με την απαίτηση Α.6. ο προμηθευτής είναι υποχρεωμένος μαζί με την τεχνική του προσφορά να υποβάλει τεχνικό φάκελο του κατασκευαστή. Εναλλακτικά, γίνεται δεκτό πιστοποιητικό οικολογικού σήματος τύπου Ι που εμπεριέχει αυτήν την απαίτηση π.χ. οικολογικό σήμα της ΕΕ (EU Ecolabel), Nordic Swan ή ισοδύναμο, σε περίπτωση που το προσφερόμενο χαρτί το διαθέτει. | **ΝΑΙ** |  |  |

## *ΠΑΡΑΡΤΗΜΑ ΙΙ*

**ΤΕΧΝΙΚΕΣ ΠΡΟΔΙΑΓΡΑΦΕΣ - ΠΙΝΑΚΑΣ ΣΥΜΜΟΡΦΩΣΗΣ ΓΙΑ ΦΩΤΟΑΝΤΙΓΡΑΦΙΚΟ ΧΑΡΤΙ Α4**

|  |  |  |  |
| --- | --- | --- | --- |
| **ΠΕΡΙΓΡΑΦΗ**  | **ΑΠΑΙΤΗΣΗ**  | **ΑΠΑΝΤΗΣΗ**  | **ΠΑΡΑΤΗΡΗΣΕΙΣ**  |
| **Α. ΓΕΝΙΚΑ ΧΑΡΑΚΤΗΡΙΣΤΙΚΑ**  |   |   |   |
| Α1. Το φωτοαντιγραφικό χαρτί Α4 θα πρέπει να είναι κατάλληλο για όλους τους τύπους των φωτοαντιγραφικών μηχανημάτων και των εκτυπωτών (Laser και Inkjet).  | ΝΑΙ  |   |   |
| Α2. Το φωτοαντιγραφικό χαρτί Α4 θα πρέπει να είναι κατάλληλο για την απευθείας φωτοαντιγραφή του πρωτοτύπου και από τις δύο όψεις του.  | ΝΑΙ  |   |   |
| Α3. Το φωτοαντιγραφικό χαρτί Α4 δεν πρέπει να επηρεάζεται από το μεγάλο διάστημα αποθήκευσης, κάτω από τις συνήθεις κλιματολογικές συνθήκες.  | ΝΑΙ  |   |   |
| A4. Το φωτοαντιγραφικό χαρτί Α4 πρέπει να παράγεται σε εργοστάσια που διαθέτουν πιστοποιητικό περιβαλλοντικής διαχείρισης σύμφωνα με το πρότυπο EMAS ή ISO 14001 ή ισοδύναμο.  | ΝΑΙ  |   |   |
| Α5. Το φωτοαντιγραφικό χαρτί Α4 πρέπει να προέρχεται από παρθένες ίνες προερχόμενες από νόμιμες πηγές συγκομιδής. | ΝΑΙ |  |  |
| Α6. Το φωτοαντιγραφικό χαρτί Α4 πρέπει να είναι τουλάχιστον χωρίς χλώριο στο αρχικό στάδιο (ECF Elemental Chlorine Free). | ΝΑΙ |  |  |
| A7. Το φωτοαντιγραφικό χαρτί Α4 θα πρέπει να παραδίδεται σε λευκά ορθογωνισμένα φύλλα διαστάσεων σύμφωνα με την παραγ. Β.!. | ΝΑΙ |  |  |
| Α8. Στην τεχνική προσφορά πρέπει να δηλώνεται ο χρόνος παράδοσης σύμφωνα με τα οριζόμενα στην πρόσκληση. | ΝΑΙ |  |  |
| Β. ΕΙΔΙΚΑ ΧΑΡΑΚΤΗΡΙΣΤΙΚΑ | **ΑΠΑΙΤΗΣΗ**  | **ΑΠΑΝΤΗΣΗ**  | **ΠΑΡΑΤΗΡΗΣΕΙΣ**  |
| Β1. Το φωτοαντιγραφικό χαρτί Α4 θα έχει διαστάσεις 21,0 cm x 29,7cm (ΕΝ 20216) | ΝΑΙ |  |  |
| Β2. Περιεκτικότητα σε τέφρα : Μέγιστο 17 %  | ΝΑΙ |  |  |
| Β3. Περιεκτικότητα σε υγρασία : 3,5 % κ.β έως 5,5 % κ.β  | ΝΑΙ |  |  |
| Β4. Μάζα : 80 gr/m2 ± 4%  | ΝΑΙ |  |  |
| Β5. Πάχος : 100 ± 10 μm  | ΝΑΙ |  |  |
| Β6. Επίπεδο Κοπής: μέγιστο αποδεκτό επίπεδο 3 για κάθε ακμή. | ΝΑΙ |  |  |
| Β7. Αντοχή στο χνούδιασμα (ΙSO 3783) για το ηλεκτρικό μοντέλο: MD ≥1,2m/s  | ΝΑΙ  |   |   |
| Β8. Αδιαφάνεια: Μεγαλύτερη από 85% | ΝΑΙ  |   |   |
| Β9. Λευκότητα: Μεγαλύτερη από 85% (ΑSΤΜ Ε 313) ή CIE Whiteness μεγαλύτερη από 140 Whiteness Units ή μεγαλύτερη από 120 Whiteness Units  | ΝΑΙ  |   |   |
| Β10. Λαμπρότητα: Μεγαλύτερη από 90% ή μεγαλύτερη από 95%  | ΝΑΙ  |   |   |
| Β11. Επιφανειακή τραχύτητα κατά Bendtsen : 130 - 330 ml/min  | ΝΑΙ  |   |   |
| Β12. Αντοχή στον εφελκυσμό: MD ≥ 3,8 kN/m  | ΝΑΙ |  |  |
| Β13. Κατεύθυνση ινών : Παράλληλη προς τη μεγαλύτερη διάσταση  | ΝΑΙ |  |  |
| **Γ.ΣΥΣΚΕΥΑΣΙΑ** | **ΑΠΑΙΤΗΣΗ**  | **ΑΠΑΝΤΗΣΗ**  | **ΠΑΡΑΤΗΡΗΣΕΙΣ**  |
| Γ1. Το φωτοαντιγραφικό χαρτί πρέπει να είναι συσκευασμένο σε δεσμίδες των 500 φύλλων ακριβώς, οι οποίες δεν πρέπει να περιέχουν σκισμένα, τσαλακωμένα ή ελαττωματικά φύλλα (φύλλα άλλων διαστάσεων ή άλλης κατηγορίας χαρτιού). Ο ανάδοχος αναλαμβάνει την υποχρέωση να αντικαταστήσει τις δεσμίδες που θα βρεθούν με ελαττωματική κατασκευή κατά την παραλαβή ή στο στάδιο της χρησιμοποίησης.  | ΝΑΙ  |   |   |
| Γ2. Οι δεσμίδες πρέπει να είναι περιτυλιγμένες με αδιάβροχο υλικό (πλαστικοποιημένο ή κερωμένο χαρτί, εξωτερικά ή εσωτερικά), για την προφύλαξη του φωτοαντιγραφικού χαρτιού από την υγρασία του περιβάλλοντος και συσκευασμένες σε χαρτοκιβώτιο, το οποίο θα περιέχει πέντε (5) από αυτές.  | ΝΑΙ  |   |   |
| **Δ.ΕΠΙΣΗΜΑΝΣΕΙΣ** | **ΑΠΑΙΤΗΣΗ**  | **ΑΠΑΝΤΗΣΗ**  | **ΠΑΡΑΤΗΡΗΣΕΙΣ**  |
| Δ1. Στο περιτύλιγμα κάθε δεσμίδας πρέπει να αναγράφονται κατά τρόπο ευκρινή :* Η επωνυμία του προϊόντος.
* Οι διαστάσεις των φύλλων (Α4).
* Ο αριθμός των φύλλων.
* Η μάζα (g/m2).

Το λογότυπο FSC ή PEFC όταν το προϊόν το διαθέτει. | ΝΑΙ |  |  |
| Δ2. Στο χαρτοκιβώτιο πρέπει να αναγράφονται οι ακόλουθες ενδείξεις: * Η επωνυμία του προϊόντος.
* Το είδος και οι διαστάσεις του χαρτιού (για παράδειγμα: Α4, 21,0 cm x 29,7cm).
* Ο αριθμός των δεσμίδων ή των συνολικών φύλλων που περιέχει.
 | ΝΑΙ |  |  |

|  |  |  |  |
| --- | --- | --- | --- |
| **Ε. ΔΙΕΝΕΡΓΟΥΜΕΝΟΙ ΕΛΕΓΧΟΙ**  | **ΑΠΑΙΤΗΣΗ**  | **ΑΠΑΝΤΗΣΗ**  | **ΠΑΡΑΤΗΡΗΣΕΙΣ**  |
| Ε1. **Μακροσκοπικός Έλεγχος:** Η Επιτροπή Παραλαβής ελέγχει σε τυχαία και αντιπροσωπευτικά δείγματα, σε ποσοστό 2% της παραδοθείσας ποσότητας (στην πλησιέστερη ακέραια μονάδα και όχι λιγότερο από δύο δεσμίδες), την εξακρίβωση της συμφωνίας του παραδοθέντος χαρτιού με τις απαιτήσεις των παραγράφων Α7, Γ1, Γ2, Δ1 και Δ2.  | ΝΑΙ  |   |   |
| Ε2. **Πρακτική δοκιμασία:** Η Επιτροπή Παραλαβής στα δείγματα του Μακροσκοπικού Ελέγχου (παρ. Ε1) και σε αριθμό φύλλων που καθορίζει η ίδια διενεργεί πρακτική δοκιμασία σε φωτοαντιγραφικά και εκτυπωτικά μηχανήματα του φορέα, για να διαπιστωθεί η αποδοτικότητα και η λειτουργικότητα του χαρτιού για φωτοαντιγραφή και εκτύπωση.  | ΝΑΙ  |   |   |
| Ε3. **Εργαστηριακός Έλεγχος:** Η Επιτροπή Παραλαβής λαμβάνει δείγματα και αντιδείγματα του παραδοθέντος χαρτιού και αποστέλλει τα δείγματα για εργαστηριακό έλεγχο σε διαπιστευμένο εργαστήριο του φορέα ή του Γενικού Χημείου του Κράτους (Γ.Χ.Κ.) ή οποιουδήποτε άλλου εργαστηρίου του δημοσίου τομέα, όπως αυτός οριοθετείται από τις εκάστοτε ισχύουσες διατάξεις. Εάν δεν μπορούν να εφαρμοστούν τα ανωτέρω, οι εργαστηριακοί έλεγχοι διενεργούνται από διαπιστευμένα εργαστήρια του ιδιωτικού τομέα. Η ποσότητα του δείγματος θα καθορίζεται μετά από επικοινωνία με το διαπιστευμένο εργαστήριο που θα διενεργήσει τους ελέγχους. Ο εργαστηριακός έλεγχος έχει σκοπό την εξακρίβωση της συμφωνίας ή μη των ιδιοτήτων του χαρτιού που εξετάζονται εργαστηριακά με τις παρ. Β.1 έως Β.13. Τα αντιδείγματα φυλάσσονται από την Επιτροπή Παραλαβής για το ενδεχόμενο κατ’ έφεσην εξέτασης. Το κόστος των εργαστηριακών εξετάσεων και τα δείγματα που λαμβάνονται βαρύνουν τον προμηθευτή, ο οποίος υποχρεούται σε άμεση αντικατάσταση των δειγμάτων, ώστε σε κάθε περίπτωση να παραδίδεται η αρχικώς συμφωνηθείσα ποσότητα | ΝΑΙ  |   |   |
| **ΣΤ. ΥΠΟΧΡΕΩΣΕΙΣ ΠΡΟΜΗΘΕΥΤΩΝ**  | **ΑΠΑΙΤΗΣΗ**  | **ΑΠΑΝΤΗΣΗ**  | **ΠΑΡΑΤΗΡΗΣΕΙΣ**  |
| ΣΤ1. Ο προμηθευτής είναι υποχρεωμένος μαζί με την τεχνική του προσφορά να υποβάλει φύλλο συμμόρφωσης, όπου θα απαντώνται υποχρεωτικά όλες οι παράγραφοι και οι όροι των τεχνικών προδιαγραφών με αντίστοιχες παραπομπές.  | ΝΑΙ  |   |   |
| ΣΤ2. Ο προμηθευτής είναι υποχρεωμένος μαζί με την τεχνική του προσφορά να υποβάλει υπεύθυνη δήλωση, στην οποία να δηλώνει τους κατασκευαστές, τα εργοστάσια κατασκευής του χαρτιού και τον τόπο εγκατάστασής τους.  | ΝΑΙ  |   |   |
| ΣΤ3. Ο προμηθευτής είναι υποχρεωμένος μαζί με την τεχνική του προσφορά να υποβάλει πιστοποιητικό περιβαλλοντικής διαχείρισης σύμφωνα με το πρότυπο EMAS ή ISO 14001 ή ισοδύναμο του εργοστασίου κατασκευής του χαρτιού. Τα παραπάνω αποτελούν συμμόρφωση με την απαίτηση Α.4.  | ΝΑΙ  |   |   |
| ΣΤ4. Για την συμμόρφωση με την απαίτηση Α.5. ο προμηθευτής είναι υποχρεωμένος μαζί με την τεχνική του προσφορά να υποβάλει το πιστοποιητικό διαδικασιών σύνδεσης της πρώτης ύλης με το τελικό προϊόν (chain of custody) για τις πιστοποιημένες ως FSC ή PEFC ίνες ξύλου ή κάθε άλλο ισοδύναμο αποδεικτικό μέσο. Εάν το ξύλο προέρχεται από χώρα η οποία έχει υπογράψει εθελοντική συμφωνία εταιρικής σχέσης (VPA) με την ΕΕ, ο προμηθευτής πρέπει να υποβάλει μαζί με την τεχνική του προσφορά την άδεια FLEGT ως απόδειξη της νομιμότητας.  | ΝΑΙ  |   |   |
| ΣΤ5. Για την συμμόρφωση με την απαίτηση Α.6. ο προμηθευτής είναι υποχρεωμένος μαζί με την τεχνική του προσφορά να υποβάλει τεχνικό φάκελο του κατασκευαστή. Εναλλακτικά, γίνεται δεκτό πιστοποιητικό οικολογικού σήματος τύπου Ι που εμπεριέχει αυτήν την απαίτηση π.χ. [οικολογικό σήμα της ΕΕ](http://ec.europa.eu/environment/ecolabel/) (EU Ecolabel), Nordic Swan ή ισοδύναμο, σε περίπτωση που το προσφερόμενο χαρτί το διαθέτει.  | ΝΑΙ  |   |   |

## *ΠΑΡΑΡΤΗΜΑ ΙΙΙ*

# ΟΙΚΟΝΟΜΙΚΗ ΠΡΟΣΦΟΡΑ

Ο/Η .................................................... καταθέτω την οικονομική προσφορά μου, αποδεχόμενος/η πλήρως και ανεπιφυλάκτως τους όρους που περιγράφονται στην με ΑΔΑΜ ..........................., πρόσκληση εκδήλωσης ενδιαφέροντος για την προμήθεια φωτοαντιγραφικού Α3 και Α4 για την κάλυψη των ετήσιων αναγκών της Σιβιτανιδείου Σχολής.

|  |  |  |  |  |
| --- | --- | --- | --- | --- |
| ΕΙΔΟΣ | ΜΑΡΚΑ | ΠΟΣΟΤΗΤΑ ΣΕ ΔΕΣΜΙΔΕΣ | ΤΙΜΗ ΜΟΝΑΔΟΣΧΩΡΙΣ Φ.Π.Α | ΣΥΝΟΛΙΚΗ ΤΙΜΗ ΕΙΔΟΥΣΧΩΡΙΣ Φ.Π.Α |
| ΦΩΤΟΑΝΤΙΓΡΑΦΙΚΟ **ΧΑΡΤΙ Α4** |  | **3.500** |  |  |
| ΦΩΤΟΑΝΤΙΓΡΑΦΙΚΟ **ΧΑΡΤΙ Α3** |  | **50** |  |  |
| **ΣΥΝΟΛΙΚΗ ΤΙΜΗ ΕΙΔΩΝ (ΧΩΡΙΣ Φ.Π.Α)** |  |
| **ΣΥΝΟΛΟ Φ.Π.Α. …..%** |  |
| **ΣΥΝΟΛΙΚΗ ΤΙΜΗ ΕΙΔΩΝ (ΜΕ Φ.Π.Α)** |  |

Στις τιμές συμπεριλαμβάνονται παντός είδους κρατήσεις που βαρύνουν τον ανάδοχο, πλην ΦΠΑ.

 Καλλιθέα, / / 2022

Για τον Προσφέροντα

(Ονομ/μο – Υπογραφή‐Σφραγίδα)